
Itnprempta  de  La  Indústria,  de  Manel  Tasis 

Carrer  de  Tallers,  n.°8  6,  8  y  10. 

BARCELONA 


REPARTIMENT 


Personatjes. 


Actors. 


CLARA Sra.  Adela  Clemente. 

PEPETA Srta.  Antònia  Baró. 

TARASI Sr.  Modesto  Santolaria. 

SACANELLA »   Hermenegildo  Gouk 

TRIN1TO »   Frederich  Fuentes. 


U  acció  ara.  Dreta  y  esquerra  del  actor. 


Director  escénich:  D.  Hermenegildo  Goula. 


Es  propietat  dels  autors. 

La  galeria  de  Molas  y  Casas,  (Hospital  12  y 
14,  Barcelona,)  es  1"  autorizada  pe  '1  cobro  dels 
drets  de  representació. 

Los  autors  se  reservan  los  drets  que  la  Uey 
els  concedeix. 


ACTE  ÜNICH 


Sala  alfombrada.  Porta  al  fondo  y  laterals:  la  de  la  dreta  Torrada  ab  pan- 

yo  vermell  y  ab  lletrero  que  digui.  Despacho. 
Taula  de  centro.  Un'  altre  taula  ab  recado  d'  escriurer  à  1'  esquerra.  Sofà 

à  la  dreta;  Tocador  i  l'esquerra. 


ESCENA  PRIMERA 

CLARA  ab  traje  de  carrer.  PEPET A  als  seus  peus,  per  lo  costat  esque- 
rra, arreglantli  'Is  plechs  de  la  faldilla.  Tot  seguit  TRINITO  ab 
papers  manuscrits,  per  lo  despatx. 


Clar.      Ja  està  bé,  dona; ja  està  bé.  Noti  auiohinis. 
Pep.        Me  sembla  que  el  mal  vé  de  la  trinxa.  Hi 

posarem  una  agulla.  (Li  posa  d' un  cuixinet  que 
té  à  terra.) 

Trin.      (Surtint.;  Ara  podré  sapiguer 

CLAR.  <<Que  busca  al  meu  marit?  (Fentli  senyas  de  que 
hi  ha  la  Pepeta  que  ell  no  ha  vist.) 

Trin.      (i Ah!)  Sí,  senyora;  creya  que  era  aquí  y 

Clar.  Encare  no  ha  tornat  dels  exàmens,  y  això 
que T  estich  esperant  per  sortir. 

Trin.      <iQué  van  de  passeig? 

Clar.  No:  tenim  d'  anar  al  Aleneo  à  la  conferen- 
cia del  Dr.  Rodríguez.  Per  compromís  ^sab? 

Trin.      Sí,  sí 

Clar.      Deixa  Papeta,  deixa;  ja  cau  bé. 

Pep.        Aquesta  arruga  de  1'  esquerra,  encare  no.... 

Trin.  Lo  seu  senyor  m'  ha  encarregat  uns  datos 
pe  '1  seu  pròxim  discurs  y 

Clar.      Ah,  jà.  Vostè  Trinito,  es  un  dependent  molt 

actiu. 
Trin.      Si  senyora:  un  dependent  qual  vida  depent 

de  la  Voluntat...  (Ab  intenció.) 

Clar.  De  las  circunstancias  del  despaig  ,?no  es 
això? 

Trin.      Això  mateix. 

Clar.  (a  Pepeta.)  No  ti  amohinis,  dona.  Després  pas- 
saré per  casa  la  modista. 

Pep.        Com  vulgui  la  senyora.  (Aixecantse.) 

Clar.      Portam  los  guants. 

PEP.  Al  moment.  (Se  'n  va  per  la  segona  esquerra.) 

Clar.       ; imprudent!  sempreha  deparlarab  segonas. 

Trin.  Ja  sab  que  siestich  en  aquesta  casa  y  aguan- 
to el  caràcter  del  seu  marit,  es  per  vostè. 

Clar.      Bé:  no  'n  parlem  mes  d'  això. 

Trin.       ;Donchs  de  que  vol  que  parlem! 

Clar.  Del  brassalet  que  vaig  perdrer  ahí  vespre, 
segurament  en  lo  reservat  del  Falcó. 

Trin.      Y  ben  tontament  per  cert. 

Clar.       iQué  vol  dir! 

Trin.  Que  '1  sopar  en  reservat  no  'm  va  servir  per 
res. 

Clar.      ;Ah!  ^donchs?  ;qué  's  pensaba! 

Trin.  Veurà:  desde  el  moment  que  vostè  'm  và 
escriurer  una  carteta  aceptant,  jó 

Clar.      Tornímela  aquesta  carta. 

Trin.      Ja  li  vaig  tornar. 

Clar.      jQuan! 

Trin.      Ahí  vespre  mateix. 

Clar.      ^Ahont? 

Trin.  En  lo  palco  del  Liceo  al  comensar  lo  segon 
acte. 

Clar.      Donchs  jó  no  la  tinch. 

Trin.       jTainbé  s'  ha  perdut! 

ESCENA  II 


Los  mateixos  y  PEPETA 

Pep.        Aquí  té  'Is  guants,  senyora. 

Clar.      (Apart  à  Trinito.)  Dissimuli.  (Alt.)  ^Y  de  que 

tracta  '1   discurs  que   prepara   ab   lo   meu 

marit? 

Trin. 
Clar. 

Trin. 

Clar. 
Trin. 

Clar. 
Trin. 


Clar. 
Trin. 


Clar. 
Trin. 
Clar. 
Trin. 
Clar. 


Trin. 
Clar. 
Trin. 
Clar. 

Trin. 

Clar. 
Trin. 

Clar. 


Sobre  la  separació  dels  cossos  en  los    casos 
d'  incompatibilitad  conyugal. 
(Insolent).  Pots   retirarte,  Pepeta.  (Pepeta  se 
'n  và  pel  fondo  dreta.)   {peysL  que  al  coinensar 

lo  segon  acte? 

Si  senyora:  en  lo  mateix  moment  que  vostè 

va  trobarse  à  faltar  lo  brasselet. 

;Es  dir  que!.... 

Com  vostè  và  ferme  tornà  al  Falcó  per  veu- 

rer  si  '1  trobava 

{Y  no  '1  và  trobar? 

No.  Per  mes  que  vaig  regirar  tots  los  mobles 
de  1'  habitació  del  sopar  no  's  và  trobar  res. 
Torno  al  Liceo,  y  vostè  també  s'  havia  eva- 
porat. 
;Deu  meu! 

No  vaig  preguntar  res  à  ningú  per  por  de 
comprométrerla  ab  los  acomodadors,  y  això 
que  'n  lo   palco,  ni  'n  lloch   vaig  trobar   lo 
sobretodo  que  jó  hi  havia  deixat. 
Però  <:y  la  carta? 
i  Jo  què  sé! 
jEstich  perduda! 
^Perquè? 

Perquè  al  trobarme  sola  en  lo  palco  pensant 
1'  imprudència  que  havia  comès  anant  à  la 
fonda  y  al  teatro  ab  vostè,  me  va  agafar 
por  y  vaig  desmayarme.  Un  abonat  del 
palco  del  costat  và  anar  en  busca  del  metje 
y  'Is  dos  van  auxiliarme,  lo  cual  vol  dir  que 
un  ó  altre  recullirían  la  carta. 

Y  el  meu  sobretodo. 

Lo  sobretodo  tant  me  fà. 

A  mi  sí  que  'ni  fà. 

La  carta  'in  compromet  y  la  seva  falta  la 

temo  pe  '1  meu  honor. 

Y  jó  la  falta  del  sobretodo  la  temo  per  las 
pulmonías. 

jVaya  una  gràcia! 

Veurà:   cada  hu  se  'n  dol  del  seu.  <;Perque 

me  1'  escribía  la  carta? 

Perquè perquè  feya   días  que  tenia  '1 

capritxo  de  menjar  llagostins  y  anà  '1  Liceo 
à  veurà  La  Valkyria,  y  '1  meu   marit  no 


volia  complaurem.  Veliaqui:  perquè  estaba 

nerviosa, 
Trin.      Donchs  pateixi  las  consecuencias.   Ab  los 

llagostins,  las  Valkyrias  y  'Is  nervis  no  si 

pot  jugar. 
Clar.      Tart  ho  reconech.    ;No  sé;  el  meu  marit 

abans  no  era  aixís! 
Trin.      Lo  seu  marit  sempre  ha  sigut   lo  mateix 

home. 
Clar.      No  ho  cregui.  Abans  era  molt  complacent. 

Ab   tres  mesos  de   matrimoni  ha  cambiat 

molt. 
Trin.      Los  marits  van  à  llunas. 
Clar.      Bé,  donchs  comojóno  sé  astronomia,  per 

això  vaig  fer  el  que  vaig  fer. 
Trin.      £ï  per  la  seva  veDjansa  va  escullirme  à  mi? 

Gracias. 
Clar.      Vostè,  ó  cualsevol. 
Trin.      Si,  sí,  jà  està  vist:  jo  vaig  teni  la  sort  de  ser 

aquest  cualsevol. 
Clar.      Però  avuy  té  la  desgracia  de  sé  '1  meu  còm- 
plice. 
Trin.      La  desgracia  mes  gran,  es  que  soch  un  còm- 
plice.... honorífich. 
Clar.      Vostè  va  semblarme  inofensiu  pe  '1  cas. 
Trin.      ;Inofensiu!   Tornem  à  sopar  en  reservat,  y 

veurà! 
Clar.      ;Deu   me  'n  guart!   jQuan    penso   que   pot 

enterarse  '1  meu  marit!.... 
Trin.      jNo  volia  venjarse!.... 

Clar.      Jo  volia volia 

Trin.      Volia  que  jó  pagués  lo   gasto:  jà  ho   com- 

prench. 
Clar.      jSembla  que  li  sab  greu! 
Trin.      jLo  que  'm  sab  greu  es  lo  que  no  s'  ha  gas- 
tat! (Ab  intenció.) 
Clar.      ;Un'  altre  graciositat!   (Ab  mofa.) 
Trin.      Un'  altre  y  mil,   que   de   graciós  ho  soch 

mes  que  '1  seu  marit, 
Clar.      ;Ca  ha  de  ser!  Vostè  lo  qu'  es  un  viciós! 
Trin.      Lo  seu  marit  deu  ser  un  modelo  de  virtut... 

Un  San  Lluis  Gonzaga. 
Clar.      Mes  que  vostè:  en  Tarasi  no  té  cap  vici,  ni 

sisquiera  fuma. 

Trin. 
Clar, 

TfilN. 


Clar. 

Trin. 
Clar. 
Trin. 
Clar. 
Trin. 

Clar. 
Trin. 
Clar. 


Però  ensuma:  pren  rapé,  lo  cual   no  deixa 

de  ser  una  porqueria. 

Donchs  ab  rapé  y  tot,  1'  estimo. 

Per  lo  del  rapé  deu  ser,  que  lo  qu'  es  per  lo 

simpatich Hasta  '1   nom  te   lleig:   Don 

Tarasi   Quarteras.   [Tarasi!    Ab  una,  mica 
mes,  tanasi. 

;Y  vostè!  Trinito  Picoti.   [Picoti!  La  menos 
cantitat  de  home  posible. 
(Enfadantse.)  Senyora,....  jo  trino. 
Naturalment:  com  que  se  'n  diu. 
Està  vist  que  ab  vostè  no  's  pot  parlar  formal. 
Y  ab  vostè  no  's  pot  gastar  cap  broma. 
Si  totas  las  bromas  son  com  las  d'  ahí  ves- 
pre. 


Tractantse  del  meu  honor,  totas. 

Juguéssim  à  la  repetida 

Aqui  està  '1  meu  marit. 


ESCENA  III 


Tar. 

Trin. 

Tar. 


Clar. 


Tar. 

Clar. 

Tar. 

Clar. 


Tar. 

Clar. 
Tara. 


Los  mateixos  y  TARASI  pe  '1  iondo.  Mal  humorat, 

Los  he  suspès  à  tots. 

(;Oy  qu'  es  molt  amable!)  ("Apartà  clara.) 

Y  'Is  reprobaré  à  tots  pe  '1  Setembre.   [La 

juventut   del   dia!...    ;Vaya  un  planté    de 

carabassas. 

Té.  (Ab  molta  amabilitat,  presentantli  una  capsa  de 
rapé  de  capritxós  dibaig  embolicada  ab  un  paper  de 
seda  ó  dins  d'  un  altre  capsa  de  cartró.) 

iQu'  es  això! 

Un  regalo  de  la  meva  mare. 

;De  la  sogra!....  ;Veyam!....  iüna  capsa  de 

rapé ! 

Com  que  avuy  es   lo  teu   cumple-anos 

VeUS ReCUerdo.  (Designant  lo  sobre  deia 

capsa.) 

Ah,  si Ha  volgut  recordarme  que  tinoh 

42  anys. 

No  home (Ell  prent  polvo.) 

Sempre  està  buscant  indirectas  per  retreu - 
rer  que  tinch  mes  anys  que  tú.  jAtxis! 

(Estornudant.) 

Clak.      jjesús! 

Tar.        Això  s'  acabarà  aviat! 

Clar.      ;Lo  rapé! 

TAR.  No.   jAtxis!   (Torna  h  polsar.; 

Clar.      jjesús! 

Tar.        Las  impertinencias  de  la  sogra.  jAtxis! 

Clar.      [Jesús! 

Tar.  No  't  cansis  en  dir  Jesús  perquè  necesito 
esbravarme  estornudant. 

Clar.      Però  home,  sí  prens  tan  polvo 

Tar.        Y  el  pendré  toi,  encara  que  reventi. 

Trin.      (Tant  de  bó.) 

Clar.      Quin  genit 

Tar.        ^Qué  anabas  à  sortir?  (Reparant  ab  lo  vestit.) 

Clar.  A  tú  t'  esperaba.  ^No  tenim  d'  anar  à  la  con- 
ferencia del  Dr.  Rodríguez? 

Tar.  Ah  si:  jà  no  recordaba A  la  conferen- 
cia de  aquell  ximplici  d'  en  Eodriguez.  jAt- 
xis! Un  burro  que  '1  gobern  paga  perquè 
estudihi  els  microbis  de  la  llet  de  burra.  Y 
encara  parlaran  de  regenerà  '1  pais.  jAt- 
xis! Trinito,  portim  un  altre  mocador. 

Trin.      (Per  vostè,  fins  tinch  de  servir  de  criat.) 

(Apart  à  Clara.) 
CLAR.       (Vagi  al  diable.)    (Trinito  se  'n  và  per  la  segona 

esquerra.) 


ESCENA  IV 

CLARA  y  TARASI 

Clar.  Avuy  estàs  de  mal  humor. 

Tar.  Rahons  no  'm  faltan. 

Clar.  jRahons! 

Tar.  Séu. 

Clar.  (Si  sabrà Tremolo.) 

Tar.  Ahi  và  ocorre  un  cas  molt  grave. 

Clar.  ;Un  cas!..... 

Tar.  Vaig  veurer  à  la  sogra. 

Clar.  jY  qué! 

Tara.  <;Y  qué?  Que  vaig  acabar  de  convencem  de 

qu'  es  un  dimoni. 

Clar.  Fesme  el  favor  de  parlar  ab  mes  respecta, 

de  la  mamà. 

Donchsbé:  la  meva  mamà  política,  la  exoe- 
lentíssima  senyora  donya  Transverberació 
Campalans  y  Malagarriga  viuda  de  Suma- 

lla (Prenent  polvoo   Deixam  ensumar  per 

pendre  aliento Està  cometent  ab  mi  un 

verdader  abús  de  confiansa. 
jün  abús! 

M'  esplicaré.  En  nostres  capítols  matrimo- 
nials, hi  ha  una  clàusula  que  't  designa  una 
renda  anual  de  750  duros. 
Sí. 

Donchs  es  el  cas  que  la  sogra La  meva 

respectable  mamà  política,  no  vol  abonar- 
me  mes  que  250  duros. 
(jPer  quina  rahó? 

Perquè  'Is  500  restants  se  'Is  guarda  ella 
com  à  lloguer  d'  aquest  pis  qu'  es  lo  pitxor 
de  la  casa. 

Naturalment,  com  qu'  ella  es  la  propie- 
tària. 

Conforme:  però  jó  no  vull  viurer  aquí. 
^Perquè? 

Perquè  '1  carrer  no  m'  agrada,  y  perquè  '1 
calderer  d'  aquí  al  devant  de  bon  matí  oo- 
mensa  à  repicarme  '1  cervell  y  no  para  üns 
al  vespre. 
Mudemse  de  casa. 

Aquesta  es  la  meva  idea,  però  ta  mare  's 
nega   à  donarme  'Is  500  duros  del  lloguer 
del  pis,  ni  tampoch  vol  que  '1  rellogui  pel 
meu  compte. 
<:Y  en  que  's  funda? 

En  que  vol  viurer  aprop  nostre;  en  que  'Is 
vehins   son  molt  honrats;   en  que  qui   sab 

ahont  te  portaria,  y 

Ab  això  té  rahó No  tenint  motius  en  con- 
tra  

jMotius!  ;Y  el  calderer! 

Es  un  home  molt  honrat. 

Una  honrades  à  cops  de  martell. 

Be  y  donchs  ^que  pensas  fer? 

(iQué?  Probarli  à  ta  mare,  jà  que  s'  apoya 

ab  la  honrades  dels  vehins,  que  tots  ells  son 

una  colla  de  perduts. 

Clar.      No  sent  vritat  <;com  ho  probaràs? 
Tar.        Jo  buscaré  'Is  motius. 


ESCENA  V 

Los  mateixos  y  TRINITO  ab  sis  mocadors  de  butxaca  plegats. 

Trin.  Aquí  'n  té  sis. 

Tar.  ;Sis  motius? 

Trin.  Sis  mocadors. 

Tar.  ;Y  perquè  tants? 

Trin.  Com  he  vist  que  estornudant  semblava' una 

regadora 

Tar.  Ab  un  n'  hi  ha  prou. 


ESCENA  VI 


Los  mateixos  y  PEPETA  ab  una  tarjeta. 


Pep.        Senyor:  una  visita. 

Tar.        Veyam.  (Llegint.)  Lleó  Sacanella.  jCaratsos! 

jEn  Sacanella! 
Clar.      ^Qui  es? 
Tar.        Un  antich  amich,  abogat  sense  plets,  xicot 

molt  aixelebrat.  Estem  mitj  renyits. 
Clar.      Si  esteu  renyits,  ^perquè  't  visita? 
Tar.        No  sé. 
Clar.      Dígali  que  no  hi  ets. 
Tar.        (jjó  mateix? 

Clar.      La  minyona.  Aixís  t'  evitas  disgustos. 
Pbp.        Lo  cas  es  que  com  jo  no  sabia jà  1'  he 

fet  passar  à  la  saleta,  y  allí  espera 

Clar.      ;Ah!  ^no  es  al  recibidor? 

Pep.        No,  senyora. 

Tar.        Be,  tant  se  val.  Potser  ve  à  donarme  una 

satisfacció. 
Clar.      <;Pero  no  tenim  d'  anar  al  Ateneo? 
Tar.        Es  vritat.  Que  t'  hi  acompanyi  'n  Trinito. 
Trin.      (;Bravo!) 
Clar.      jTuvols!.... 
Tar.        Sí,  si.  Jó  jà  aniré  després  à  buscarte. 

(Aixís  m'  estalvio  la  lata  de  la  conferencia. 

Trin.      (.Ponantu 'i  brai.)   Ja  ho  veu,  ell  mateix  me 

posa  '1  pà  à  las  mans.) 
Clar.      (Passi  per  manera  de  que  no  se  li  transform 

en  COCa.)  (Se  'n  van  pe  1  fondo  dreta.) 

Tar.        (Abia  tarjeta.)  jLleó  Sacanella!   Sí,  si,  no  h 

hà  dupte,  es  ell.  Escolta  Pepeta  aquest  sen 

yor  ^quinas  senyas  té? 
Pep.        Es  un  senyor  aixís Regular Ni  alt  n 

baix...  Ni  gras  ni  magre...  Ni  jove,  ni  vell 
Tar.        Ni  moreno,  ni  ros...  Enterats.  Dígali  que 

passi. 

ESCENA  VII 

TARASI.  Tot  seguit  SACANELLA  pe  '1  fondo  esquerra,  seguit  de 
PEPETA  que  's  retira  per  la  dreta. 

Tar.  Qu'  es  bleda  aquesta  xicota.  Jà  's  coneix 
qu'  es  de  Mollerusa  y  que  està  recomenada 
per  la  sogra.  May  ne  puch  treurer  1'  aygua 
clara. 

Sao.         (Sortint.)  jAmich  Quarteras! 

Tar.        ;Hola,  abogat  sense  plets! 

Sac.        jQuant  temps  sense  veurens! 

Tar.        i  Un  any  y  pico! 

Sac.        Si;  molt  pico.  < 

Tar.       Jo  jà  't  feya  mort. 

Sac.        Gracias:  però  encara  bellugo.  . 

Tar.        Jà  ho  veig. 

Sac.        óQué  't  sab  greu? 

Tar.       Jó... 

Sac.        No  se...  j Trobo  que  'm  rebs  molt  fredament! 

Tar.        Home,  jó  creya  que  estabam  renyits. 

Sac.  [Renyits!  ^perquè?  Ah,  jà  recordo.  ^Perquè 
vaig  plantarte  aquella  nit  de?... 

Tar.  Això  mateix:  te  convido  à  sopar  al  Conti- 
nental per  celebrar  la  publicació  de  la  meva 
obra,  La  moral  para  todos,  y  en  la  taula 
me  vas  fer  lo  mes  gran  dels  desprecis  de- 
vant  de  dugas  senyoras  y  un  mosso  del 
Hotel. 

Sac         (Y  qué? 

Tar.        Home,  que  un  desayre  devant  de  senyoras..! 

Sac.        No  va  sé  pas  per  ellas. 

Tae.        jDonchs  per  qui!        __ 

Sao.         Pe  '1  mosso:  ho  pots  creurer.  Aquell  xicot 

era  fill  de  Reus. 
Tar.        jY  que  té  que  veurer! 
Sac.         Molt.  En  primer  lloch  anavam  à  celebrar  la 

teva  Moral  para  todos,  y  't  trobo  sopant  ab 

dos  coristas  de  Eldorado. 

TAR.  AÍXÓ...  (Escusantse.) 

Sac.         Y  ademés  lo  mosso  que  servia  era  de  Reus. 

Tar.  Tornemhi.  Encare  que  fos  de  Llofriu,  que 
importa! 

Sac.  A  tu  nó:  però  el  cas  es  que  jó  à  Reus  goso 
fama  de  virtuós  fins  à  tal  punt  que'm  diuhen 
Lleó  catorce,  y  això  de  sopar  ab  coristas, 
devant  de  un  paisà...  Y  sobretot,  noy,  fran- 
cament, aquellas  donas  eran  molt  lletjas. 

Tar.        Ab  jà....  Aquests  son. 

Sac.         Y  bé,  parlant  de  tot.  <;tú  jà  ets  casat?  <;oy? 

Tar.        Sí;  fà  tres  mesos. 

Sac.  jBravo!  Jà  'm  presantaràs  à  la  teva  senyo- 
ra, y  'Is  nens... 

Tar.        jHome!.... 

Sac.  jEncarano  teniu  nens!  Ab,  si,  esvritat  que... 
Bueno,  si,  no  hi  fà  rés:  jà  'n  tindreu.  Anem 
al  cas.  Jo  vinch  à  demanarte  un  favor. 

Tar.        Si  son  diners  ó  cosa  que  ho  valgui,  no... 

Sac.  No  es  res  de  metàlich.  Es  la  cosa  mes  sen- 
cilla  del  mon.  Tu  deus  conèixer  los  esta- 
dants d'  aquesta  casa.  ^vritat? 

Tar.        No  conech  mes  que  à  la  sogra. 

Sac.         ^Es  jove?  <;Es  guapa? 

Tar.        Xexanta  anys,  xatay  garrella. 

Sac.        No  pot  ser. 

Tar.  jQué  no  pot  ser!  Si  quan  camina  sembla 
una  oca. 

Sac.         Dich  que  no  pot  ser  la  que  busco. 

Tar.        Ah,  tu  buscas... 

SAC.  Veuràs;  seyemhi.  (Sacanella  seu  demunt   del  seu 

sombrero  que  al  entrar  ha  deixat  en  una  cadira.)      ._ 

Tar.        iQué  xafas  el  sombrero! 

Sac.         No  hi  fà  rés. 

Tar.        Ne  deus  tenir  molts. 

Sac.         ;Ah,  caramba!  (Aixecantse.)  Me  pensaba   que 

era  el  teu. 
Tar.        jGracias! 

Sac.  No  hi  hà  de  qué.  Escolta:  ahí  vaig  anar  à 
veure  LaValkyria. 

Tae.        Alguna  modista  de  bon  painet.  jBonich  nom! 

Sac.         No  home,  La  Valkyria  es  una  òpera. 

Tar.        Es  vritat.  Continua. 

Sac.  Donchs  si:  vaig  anà  al  Liceo  aprofitant  el 
pase  y  butaca  d'  un  dels  metjes  del  teatro 
qu'  es  amich  meu. 

Tak.        Comprenen.  Hi  vas  anar  de  gorra. 

Sac.         No  ho  cregas.  De  frac  y  sombrero  de  copa. 

Tae.        jNo  es  això!  Vuy  dir... 

Sac.  Ja  ho  entench,  home,  jà  ho  entench.  Sentàt 
m'  estaba  en  la  butaca  donantine  importàn- 
cia de  capitalista,  quan  à  mitj  segon  acte 
sento  que  'm  tocan  per  1'  espatlla,  me  giro, 
y  veig  un  senyor  que  'm  feya  senyas  per- 
què '1  SegUÍS.  (S'  aixeca  y  va  marcant  ab  1'  acció 
tot  lo  que  va  dihent.) 

Tae.        jCaramba! 

Sac.  Segueixo  'Is  seus  passos  y  'm  condueix  à 
un  ante-palco  del  segon  pis  ahont  senya- 
lantme  una  senyora  desmàyada  me  diu: — 
;Qué  s'  està  morint,  doctor!..  Recepti  alguna 
cosa. — Y  sense  mes  ni  mes  m'entrega  un  full 
de  la  seva  cartera,  y  un  llapis. 

Tae.  Ja  entench.  Com  que  ocupabas  la  butaca 
del  metje,  t'  equivocaba  ab  ell. 

Sac.        Això  mateix. 

Tae.        Però  tu 

Sac.  Jó  completament  aturdit,  sense  sapiguer  lo 
que  'm  feya,  prench  llapidera  y  paper... 

Tae.    .     ;Y  estens  una  recepta! 

Sac.  Sí,  una  recepta  que  no  deya  res.  Dugas 
líneas  de  potas  de  mosca  ballant  lo  vals,  y 
una  firma  que  semblava  una  troca  embu- 
-  llada. 

Tar.        iJà!  jjà!  <;Y  després?  (Eihent.) 

Sac.  Lo  senyor  se  'n  và  corrent  à  la  farmàcia,  y 
jó  'm  quedo  sol  al  cuidado  de  la  desmaya- 
da.  Era  una  dona  de  primera  calitat.  Per 
no  desmerèixer  del  meu  paper  de  doctor, 
li  busco  '1  pols...  No  li  trobava  en  lloch... 
jAy  amich  meu!  Ser  metje  de  donas  guapas 
y  desmayadas  es  una  delícia. 

Tar.        Jà  ho  crech. 

Sac.         Tentàt  estich  d'  estudiar  medicina. 

Tar.        jVols  dir!         •    i 

Sac.         jNo  ho  duptis! 

Tar.       Bé-,  però  '1  pols.  <di  vas  arribà  à  trobar? 

Sac.  Jà  casi  bé  li  tenia,  quan  de  cop  torna  '1 
senyor  de  la  farmàcia  y... 

Tar.        jY  't  pega  una  garrotada  entra  cap  y  coll! 

Sac.         Res  d'  això. 

Tar.  jQué!  ^El  farmacéutich  había  despatxat  la 
teva  recepta? 

Sac  Sí;  ab  tots  los  ets  y  uts,  es  dir,  ab  totas  las 
potas  de  mosca. 

Tar.  ;Després  s'  estrenyaràn  de  que  hi  hagin 
tants  envenenaments! 

Sac  Donchs  esperat,  qu'  ara  vé  '1  bó.  Pren  la 
pacient  la  medicina,  y  dos  minuts  després. .. 

Tar.        jReventa  com  un  cigala! 

Sac         Al  contrari:  recobra  'Is  sentits. 

Tar.  Perquè  no  ets  rnetje.  Un  metje  auténtich  la 
mata,  creume.  Però  de  tots  inodos,  amich 
Sacanella,  no  receptis  may  mes:  aquestas 
cosas  no  surten  bé  sinó  una  vegada  à  la  vida. 

Sac.  Aixís  ho  crech  jo  també.  A  horas  d'  are  en- 
care  no  sé  com  diantre  '1  farmacéutich  và 
entendrer  la  meva  recepta. 

Tar.  Es  que  'Is  apotecaris  llegeixen  d'  esma,  y 
si  1'  enoertan  1'  endevina n.  Y  bé;  al  tor- 
nar en  sí  la  senyora... 

Sac  Va  donarme  las  gracias  ab  molta  amabili- 
tat, va  pendrem  lo  bras  fins  al  seu  cotxe, 
va  pujar,  y  jcucut!  s'  en  và  anar. 

Tar.        í  Sola! 

Sac        Sí. 

Tar.        í Donchs  y  el  senyor  de  la  medicina! 

Sac.  Era  un  abonat  del  palco  del  costat  que  no  's 
coneixían,  segons  ell  mateix  me  va  confes- 
sar. 

Tar.  De  modo  que  tú  't  vas  quedar  ab  un  pam  de 
nas;  anem  à  dir. 

Sac         Jó,  vaig  seguiria. 

Tar.        ,;De  quin  modo? 

Sac  Primer  à  peu,  y  després  enfilantme  à  darre- 
ra del  cotxe. 

Tae.  jVaya  un  atreviment!  Y  no  vas  tenir  por  de 
que  't  cridessen.  —  jAl  darrera  n'  hi  và  un! 

Sac.  No  vaig  tenir  por  de  res.  Aquella  dona  me 
electrisaba,  y  atropellant  per  tot,  volia  sa- 
piguer  ahont  tancaba. 

Tar.        (jY  ho  vas  poguer  lograr? 

Sac.         Sí:  s'  està  en  aquesta  casa. 

Tar.        ;Qué  'm  dius! 

Sac.         Lo  que  sents.  ;Es  una  dona  de  vida  alegre! 

Tar.       <;Cotn  ho  has  sapigut? 

Sac.  Perquè  del  seu  palco  vaig  recullir,  un  bras 
selet,  un  sobretodo  y  una  carta  que  no  'm 
và  donar  temps  de  entregarli  ab  la  precipi- 
tació que  và  pujà  al  cotxe. 

Tar.        jMagnífioh!  ^Ahont  tens   aqueixas  prendas? 

Sac.  Lo  sobretodo,  abaix  en  un  cotxe  de  lloguer, 
la  carta  y  '1  brassalet  aquí.  (Mostrant  un  estutj 

vermell.) 

Tar.       <;L'  estutj  també  es  d'  ella? 

Sac.  Nó:  1'  estutj  le  posat  jó  perquè  fes  mes  cop 
al  retornarli  '1  brassalet  y  la  carta  que  tam- 
bé es  dins.  (Tot  just  1' obra.) 

Tar.        Es  dir  ^que  tu  mateix  vols  tornarli? 

Sac.  Naturalment:  d'  aquest  modo  podré  entau- 
larli  conversació. 

Tar.        Però:  ^jà  sabs  en  quin  pis  s'  està? 

Sac.  No:  lo  porter  no  ha  sapigut  dirmho,  però  al 
sapiguer  que  tu  vivias  aquí,  per'  xó  he  pu- 
jat per  ngeguntartho. 

Tar.       Aviat  ho  sabrem.  Deixam  1'  estutj. 

Sac.         ^Perquè  '1  vols? 

Tar.  Per  probarli  à  la  meva  sogra  que  aquesta 
casa  es  la  casa  dels  escàndols.  Que  hi  habi- 
tan  donas  de  mes  ó  menos.  Dom  la  carta. 

Sac.  De  cap  modo.  La  correspondència  es  invio- 
lable. 

Tar.  Donchs  quan  menos,  fesme  '1  favor  de  dei- 
xarte  atrapar  infraganti  ab  la  senyora  del 
desmay. 

Sac.         iVaya  un  capritxo! 

Tar.       Es  per  probarli  à  la  sogra... 

Sac.  Próbali  lo  que  vulguis,  però  à  mi  no,  in'  en- 
boliquis.  Adéu. 

Tar.        ;Ahont  vas! 

Sac.        A  fer  de  municipal   de  punt,  fins   que  vegi 

entrar  ó  sortir  à  la  meva  Dulcinea. 
Tar.        Quan  la  vegis  m'  ho  diràs,  ^eh? 
Sac.         Sí,    si.   (Aquest    m' esbullaría   eljoch.   Val 

mes  que  m'  espavili  SOl.)  (Se  'n  và  fondo  dreta.) 


Tar. 


Trin. 

Tar. 

Trin. 

Tar. 

Trin. 

Tar. 

Trin. 
Tar. 

Trin. 

Tar. 

Trin. 


Tar. 

Trin. 
Tar. 

Trin. 
Tar. 

Trin. 
Tar. 


ESCENA  VIII 

TARASI  sol:  després  TRINITO  pel  fondo. 

jBravo!  Jà  he  trobat  un  medi  per  combatre 
à  la  sogra.  0  jó  podré   poch,   ó  tinch    de 
probarli  que    aqueixa   vehina  fa  favors   à 
tothom;  al  seuyor  del  sobretodo,  à  1'  amich 
Sacanella,  à...  jMalo!  ;No  son  mes  que  dos!.. 
Y  dos  amants  es  una  vulgaritat.    (Veyent  en- 
trar à  Trinito.)  jAh!  Trinito. 
^Mana  alguna  cosa? 
Vostè  serà  el  número  tres. 
jQué  diu! 

Que  vostè  tindrà  '1  número  tres. 
(Malament.   Jà   'm   posa  número   com   als 
carretons.) 

Vostè  ab  las  donas  hi  deu  tenir  molt  partit, 
^vritat? 

(;M'  escamo!)  Veurà,  jó... 
Si  home,  no  ho  negui.  A   las  donas  los  hi 
agradan  molt  los  xanguets  com  vostè... 
6Eh? 

Com  vostè  comprent... 
Si...  no...  si...  (jAquest  homesab  alguna  cosa 
;Ay  la  mare  quin  joch  de  bofetadas  se  m' 
espera!) 

Però  vostè   en   lances  de  amor   es  jove,  y 
combè  guiarlo. 
Jó... 

Donchs  bé:  en  aquesta  casa  hi  hà  una  dona., 
^comprent? 
No  senyor. 

Una  senyora  molt  guapa,  y  com  se  sol  dir, 
amiga  de  hacer  favores. 
jCom  la  de  Calatayud! 
Això  mateix.  Veig  que  và  comprenent.  Ahí 
's  và  desmayar  en  un  palco  del  Liceo. 

Trin. 

Tar. 

Trin. 

Tar. 

Trin. 

Tar. 


Trin. 

Tar. 

Trin. 

Tar. 

Trin. 

Tar. 

Trin. 

Tar. 

Trin. 

Tar. 

Trin. 

Tar. 

Trin. 

Tar. 

Trin. 


Tar. 

Trin. 
Tar. 

Trin. 
Tar. 


(Jà  hi  som.) 

Ab  un  jove  que  va  perdre  '1  sobretodo. 
(;E1  meu!  ;Ay!  ;ay!  iay!)  (Molt  espartat.) 
;Qué  li  sembla! 

Que  vol  que  li -digui...  Me    sembla    que... 
(Qu'  aíxó  acabarà  malament.) 
Jó,  com  que  sé  ferme  carrech  de  la  situació 
y  sé  lo  qu'  es  una  dona  capritxosa...   Vaig 
à  donarli  un  concell.. 
(Ara  m'  esguerra.)  Digui... 
No  sigui  tODto,  aprofiti  la  ocasió. 
;Com! 

;Fàssili  1'  amor! 
jPero! 

Un  amor...  pràctich  <;sab?  Molt  pràctich. 
De  manera  que  vostè  m'  aconcella... 
L'  aconcello...  Es  mes,  li  suplico. 
<;Pero  vostè? 
Jó  ray. 

jAh!  ^vosté  ray? 
Si,  home. 

Ah,  donchs  si  per  vostè  ray,  jó...  (ratlla  y 
apuntaten  dugas.) 

Y  ara  que  me  'n  adono  ^Ahont  ha  deixat  à 
la  meva  senyora?  ;No  han  anat  al  Ateneo! 
Si,  però  la  conferencia  s'  ha  suspès,  y  la 
seva  esposa  ha  marxat  à  casa  de  la  mo- 
dista ab  la  vehina  d'  aquí  sota  que  'm  tro- 
bat al  sortir. 

Està  bé.  Lo  ditxo,   ditxo,  Trinito:   empren- 
gui la  conquista  y...  no  temi  res. 
(jAquest  home  m'  esbara!) 
(La   cosa  marxa.)  M'  en  refio,  ^eh,  Trinito? 

(Donantli  la  mà.) 

Si  senyor,  si.  Hi  faré  tot  lo  que  hi  sàpiga. 
Gracias.  (Jà  son   tres.  Y  jó  cuatre.  Perquè 
jó  també  conto.  jCuatre!..  He  fet  tutti.  No 
puch  perdrer.  Anem  à  portà  '1  recadet  à  la 

SOgra.)  (S'  en  và  molt  satisfet  fondo  dreta.) 

ESCENA  IX 

TRINITO  sol. 

Trin.  [Si  ho  entench  que  'in*pelin!  Es  la  primera 
vegada  que  veig  un  marit  que  aconcella 
que  li  festeigin  la  dona.  [Serà  això  alguna 
maquinació  infernal  per  atraparnos  infra- 
ganti  y  desfernos  com  un  bolado!  Tot  po- 
dria ser.  Lo  qu'  es  jó  no  me  'n  fio  gayre. 
Veuràs,  per  si  ó  per  nó,  lo  millor  de  tot  serà 
posarse  à  respectuosa'  distancia. 

(Se  'n  và  pe  '1  despaig.) 

ESCENA  X 

CLARA  tot  seguit,  SACANELLA  pe  '1  fondo. 


Clar. 


Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 


Clar. 
Sac. 

Clar. 

Sac. 
Clar. 
Sac. 
Clar. 


He  vist  entrar  el  meu  marit  à  casa  la  mamà- 
Segurament  que  tornaran  à  tenir  cuestións. 
(Se  treuiosombrero.)  Lo   millor  serà  que  jó  hi 

Vagi.  (Al  anar  à  sortir  se  troba  ab  en  Sacanella.^) 

i  Per  fi  la  trobo! 

íQuí!  j Ah!  Es  vostè  senyor  Doctor... 

[Doctor!  ([Ah!)  Si,  jó  mateix,  si  senyora. 

Passi  endevant. 

(iQué  veig!  Això  es  la  casa  de  'n  Tarasi. 

çjQui  ho  entén  això?) 

Segui,  segui.  Precisament  desitjaba  veurel. 

i  Es  pOSible!  (Seuhen  al  sofà.) 

May  podré  olvidarme  que  li  dech  la  vida. 
Oh,  no  tant  senyora.  Vaig  cumplir  lo  meu 
deber   de  metje.  (Continuem  practicant  la 
medicina.) 

^Qué  ha  vist  al  meu  marit? 
(;Mosca!  Es  la  esposa  de  'n  Tarasi!)  Si,  sen- 
yora, 1'  he  vist. 

Suposo   que  no  li  haurà  dit   res  de  lo   del 
Liceo. 
Jó... 

;Ay  Doctor!  Jó  soch  molt  culpable! 
([Pobre  Tarasi!) 
A  vostè  jà  1'  hi  puch  confessar  tot. 

Sac.  Tot,  si  senyora.  Los  metjes  som  los  confes- 
sors del  cos. 

Clar.  Ahí  vaig  anar  à  sopar  à  casa  d'  una  cosina 
meva  casada  ab  un  home  molt  de  iglesia  y 
molt  enemich  del  teatro...,  lo  mateix  que  el 
meu  marit. 

Sac.        (Bola  và.) 

Clar.  Després  de  sopar,  ab  1'  escusa  de  asistir  à 
una  junta  benèfica  de  damas,  vam  anar  al 
Liceo  per  veurer  La  Valkyria.  Res,  un 
capritxo. 

Sac.        Si,  si.  (Aquesta  no  's  recorda  del  sobretodo.) 

Clar.      La  meva  cosina... 

Sac.        (Vol  dir  el  cosí.) 

Clar.  La  meva  cosina  y  jó  no  volíam  que  se  n'  en- 
teressin  nostres  marits;  <;comprent? 

Sac.  Jà  ha  crech.  Això  son  cosas  que  'Is  marits 
mateixos,  ne  tenen  la  culpa. 

Clar.      <;Vritat  que  sí? 

Sac.  Si  senyora.  Lo  primer  deber  de  un  marit 
es  portar  à  la  seva  senyora  à  veurer  La 
Valkyria. 

Clar.  Vaja,  jà  veig  Doctor  que  vostè  es  molt  indul- 
gent ab  las  sevas  malaltas. 

Sac.  Lo  meu  sistema  curatiu  per  las  senyoras,  es 
en  primer  lloch  la  distracció  y  en  segon 
lloch...  (jAy  que  'm  embolico!)  tornarse  à 
distreurer. 

Clar.  Desde  '1.  moment  que  he  tingut  el  gust  de 
coneixe  '1,  doctor,  m'  ha  inspirat  confiansa. 

Sac.         iQui,  senyora! 

Clar.       jVosté. 

Sac.  Ah,  si.  La  confiansa  en  los  casos  de  patolo- 
gia es  la  mas  eficaz  de  las  medicinas. 

(Passant  lo  tiras  pel  respaldo  de  la  cadira  de  Clara.) 

(jAixó  es  una  vinya!) 

Clar.      <;Com  me  troba  avuy? 

Sac.         Hermosíssima. 

Clar.       Gracias.  ^No  estich  una  mica  pàlida? 

Sac.  Aqueixa  palidés  la  fa  mes  interesant:  1'  assi- 
mila à  un  lliri  d'  aygua  que  la  brisa  mati- 
nal cimbreja  en  las  voras  del  estany!.. 

Clar.      ;Uy,  que  poétich! 

Sac.        La  poesia  y  la  farmacopea  son  germanas... 

Clae. 

Sac. 

Clar. 

Sao. 

Clar. 

Sac. 

Clar. 


Clar. 

Sac. 

Clar. 

Sac. 

Clar. 

Sac. 


Clar. 

Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 

Clar. 

Sac. 


germanas  relativas.  (Jà  'm  torno  à  embo 

licar.) 

Jo  'm  trobo  que  tinch  febre. 

Jo  també. 

;Qué  diu! 

Qué  jà  ho  Veuré.  (Trayentse  elrellotje.) 

Donguim  lo  pols. 

Tingui. 

Gracias.  Veyam.  Un,  dos,  tres,  cuatre;  un, 

dos,  tres,  cuatre;  cuatre  y  cuatre  vuit.  Molt 

bé:  pols  normal.  Veyam  la  temperatura. 

(Aixeoantse  y  agafantli  los  brassos  per  las  munyeeas. 
^Oh?  (íOh?  (Ab  ponderació.") 

,jQué  hi  troba? 

jTemperatura  elevada!  ;Elevadíssima. 
Sí;  soch  molt  nerviosa. 
Oh!   los  nervis,  son  lo  termómetro  de   la... 
de  lo... 

^Qué  li  sembla  que  prengui? 
(Qué  li  diré?)   Res.   (Això  no  compromet.) 
Procuris  distreures.    La    distracció,   la   va- 
riació y  la  discreció,  de  totas  las  medicínas 
es  la  milió. 
Gracias,  doctó. 
(Estich  fet  un  mar  de  suhó.) 

Y  are  un  altre  consulta. 
Vinga. 

Aquest  es  assumpto  delicat,  però  als  metjes 

no  se  'Is  hi  hà  de  ocultà  res. 

Enterament  res.  Ensenyimho  tot. 

jSe  tracta  del  meu  marit! 

Malament. 

i  Com! 

Que  '1  seu  marit  està  molt  mal. 

dSí? 

jOh!  Jó  ab  una  mirada  'n  tinch  prou...  L'  he 

vist  un  moment  y... 

Ell  no  es  lo  que  era  abans. 

;Ca  ha  de  ser,  senyora!  ;Ca  ha  de  ser! 

En  1'  espay  de  tres  mesos  de  matrimoni  ha 

cambiat  molt. 

Y  lo  que  cambiarà. 

jVol  dir  que  '1  meu  marit! 

jUy!    ; Justament   los  marits  son   la  meva 

especialitat.   Lo   de   vostè  's  poch  amable. 

(jvritat? 
Clar.      ;Aixó  mateix! 
Sac.        Te  arrebatos... 
Clar.      Si. 

Sac.        Sempre  remuga... 
Clar.      Si,  si. 
Sac.         jQuan  jó  ho  deya! 
Clar.      ^Qué  té,  doctor?  quin  mal  pateix. 
Sac.         Una...  gastralgia.    (Ab  molt  aplom.) 
Clar.      ;Una  gastralgia! 
Sac.         Si  senyora:    La  pitxor  de  las  enfermetats 

que  pot  tenir  el  marit  de  una  dona  jove  y 

guapa  com  vostè. 
Clar.      ;Pero  per'  xó  bé  deu  haberhi  algun  remey! 
Sac,        Fins  à  cert  punt.  Y  lo  pitjor  del  cas  es  que 

las  gastralgias  s'  encomanan. 
Clar.      <iQué  'm  diu? 
Sac.        Ah  si,  senyora,  si;  vostè  no  sab  lo   perillós 

qu'  es  viurer  al  costat  de  un  marit  que  pa 

teixi  una  gastralgia. 
Clar.      Però  bé;  ^quin  tractament  m'  indica? 
Sac.         Lo  meu  sistema.  Distracció  à  tota  hora. 
Clar.      <;Per  ell,  ó  por  mi? 
Sac.        En  primer  lloch  per  vostè,  per  evitar  que  se 

li  encomani.  Vostè  va  estar  molt  acertada 

anant  al  Liceo  ahí  vespre.  Això  es  lo  que  li 

combé.  Aquesta  nit  hi  anirem  tots  dos. 
Clar.      Doctor,  jó... 
Sac.        No  tinga  por  de  res,  jó  soch  reservat,  reser- 

vadíssim.   En  proba  d'  això  que  aquí  li  en- 

trego  unas  prendas  que  li  perteneixen. 

(Li  entrega  '1  estutj. 

Clar.      ;Lo  meu  brasselet! 

SAC.  Y  algO  mes.  (Va  obrirlo  en  lo  moment  en  que  entra 

Tarasi  pe  '1  fondo.  Clara  's  retira  cap  à  1'  esquerra  dei- 
xant inadvertidament  l'estutj  en  la  tauleta  de  centro. ) 

ESCENA  XI 


Los  mateixos  y  TARASI  molt  enfadat. 

Tar.        La  sogra  ho  nega.  Ho  nega  tot.  ;Diu  que 
tots  los  estadants  son  modejos  de  virtut. 

Sac. 
Tar. 

Sac. 
Tar. 
Sac. 
Tar. 
Sac. 
Tar. 


Sac. 
Tar. 

Sac. 
Tar. 


;Ah!  Ets  tú  Sacanella.  ^Qué  tal? 

Bé.  <Y  tú? 

No  's  això.  <;L'  has  trobada? 

lk  qui? 

A  la  senyora  del  brassalet. 

;Ah!  si... 

<;En  quin  pis  s'  està? 

[En  quin!..  (No  sàpiguen  que  dir.) 

<;A1  quint?  [Bravo!  Justament  ara  hi  pujaba 
ab  molt  recel  un  militar  borni.  [Piramidal! 

Ja  SOm  Cinch.  (Vol  marxar.) 

<:Ahont  vàs? 

A  moure  el  gran  escàndol,  à  casa  de  la  tal 

senyora. 

Però... 

Deixa,  deixa...  Jó  m'  entenen. 

(Se  "n  và  corrent.) 


ESCENA  XII 


SACANELLA  y  CLARA 

CLAR.        ^Ahont  diu  que  Và?  (Clara  no  ha  pogut  entendrer 
la  conversació.) 

Sac.  Al  quint  pis. 

Clar.  <;A  que  ferhi? 

Sac.  Non  fassi  cas,   arrebatos  de  la  gastralgia. 

,jQui  hi  viu  en  lo  quint  pis? 

Clar.  Un  matrimoni  molt  celós. 

Sac.  çiEll  es  militar? 

Clar.  Si;  tinent  de  caballería. 

Sac.  ;De  Caballería!   ;Deu  nos  valga!   jEa  borni! 

Clar.  Si...  Té  un  núvol  al  ull  esquerra. 

Sac.  ;Un  núvol!  ;Ara  si  que  s  'ha  fet  fosch! 

Clar.  ^Qué  diu? 

Sac.  óQué  aviat  sentirem  una  pluja  de  garrota- 

daS  que...  (Gran  soroll  de  crits  y  ays  de  dolor  y  su- 
roll  com  de  un  cos  que  cau  per  1"  escala  )    >Sent?    Lo 

que  jó  deya... 
Clar.      ^Pero  qu'  es  això? 

ESCENA  XIII 

Los  mateixos.  TRINITO  pel  despatx, 

Trin.      iQué  passa?  jQuins  crits! 
Clar.      Corri,  Trinito. 

TRIN.        Vaig.  (Se 'n  v*,  pel  fondo.) 

Clar.      jDeu  meu! 
Sac.        Això  no  té  cura. 

ESCENA  XIV 

Los  mateixos  y  PEPETA  y  TRINITO  portant  à  pes  de  brassos  i  TARA- 
SI  desmayat.  Lo  colocan  en  lo  sofà  de  la  dreta. 

Pep.        [Pobre  Senyor!  Ha  caygut  escala  avall  com 

una  pilota  de  goma. 
Sac.         (Si;  ab  1'  ajuda  del  militar.) 
Clar.      jJesús  Deu  meu!  Sort  que   tenim  aquk  al 

Doctor. 
Sac.        Ah,  si:  el  Doctor.  Jà  es  sort.  (Buscantio.)  (Ay 

que  soch  jó.) 
Clar.      Cuyti,  examinil. 
Sac.         Veyàm,  veyàm. 
Clar.      ^Com  està? 
Sac.         Per  ara  no  's  belluga. 
Trin.      (Apart  a  clara.)  (<;Qui  es  aquet  metje?) 
Clar.      Lo  metje  del  Liceo. 
Trin.      (Estem  perduts.) 
Clar.      (Me  ha  promès  lo  secret  de  tot  lo  que  và 

passar.)  (Alt.;  <;Li  sembla  si  té  alguna  frac 

tura?) 
Sac.        No,  no  crech...  La  facturació  es  bona. 
Pfp.         iPero  no  retorna! 
Clar.      Recepti   alguna  cosa  per  la   mor  de  Deu. 

Vingui.  Aquí  te  paper  y  ploma.  (Conduhintio 

devant  de  la  taula  de  la  esquerra  y  posantli  la  ploma 
à  la  mà.) 

Sac.         jün'  altre  recepta! 

CLAR.         jCuyti!   jCUyti!  (Va  al  seu  marit.) 

Sac.        No,  lo  qu'  es  ara  no  'm  fio  de  las  potas  de 

mosca.  (Seu  y  escriu.) 

Clar.      ;Ay,  Doctor,  jà  no  respira! 
Sac.        ;Millor! 
Clar.      <;Eh! 

Sao.         Vuy  dir,  millor  que  s'  estigui  quiet. 
Clar.      ;Deu  meu  quina  angunia!  <;Encare  no,  Doc- 
tor? 
Sac.        Ja  està.   (Aquesta   vegada  no  hi  posat   mes 

que  punts  y  COmaS.)  (Donant  la  recepta  à  Clara 
y  aquesta  à  JPepeta.) 

Clar.  Te,  Pepeta...  Corrents...  à  la  farmàcia. 

Pep.  Sort  qu'  es  aquí  al  devant  mateix,  cse'n  và.) 

Clar.  Me  sembla  que  torna  en  sí. 

Sac.  Senyal  que  '1  desmay  li  passa. 

TAR.  .         ;Ay!   ;Ay!  (Retornant.) 

Clar.  Espòs  meu:  ^que  t'  han  fet? 

Tar.  M'  ha  tirat  escala  avall. 

Clar.  íQuü 

Tar.  i  Ei  de  caballería! 

Clar.  Però...  ^perquè? 

Ta.r.  Pujo,  truco,  obren...  Pregunto  per  la  senyo- 
ra. Aquest  animal  la  troba  guapa!  (Senyalant 

à  Saoanella.) 

Sac.        Jó... 

Tar.        Es  una  escombra  ab  faldillas. 

Sac.         (Apart  à  clara.  No  'n  fassi  cas,  desvarieja.) 

Tar.        ;Ay  ;Ay!  j Jó  dech  tení  algun  os  trencat! 

Sac.         Calmat  home,  això  no  es  mes  que  '1  süsto. 

Tar.        iSusto!  jVaya  un  susto! 

Sac.  Aquell  estupit  militar,  borni  d'  un  ull,  me 
ha  tirat  per  1'  ull  de  1'  escala,  (s-  aixeca  furiós.) 
;De  tot  ne  té  la  culpa  la  sogra!  jMalehida 
siga! 

Trin.       jEstà  furiós! 

Sac.         Gastralgia  aguda. 

Clar.  Però  home,  quina  culpa  té  la  mamà  de  la 
teva  cayguda? 

Tar.  Jà  ho  crech  qué  'n  té.  Permet  donas  de 
vida  alegre  en  aquesta  casa  y  vol  obligar- 
me  que  ]ó,  jó,  1'  autor  de  La  Moral  para  to- 
dos,  toleri  aquesta  inmoralitat. 

Clar.  Imposible.  Tots  los  vehins  de  1'  escala  son 
personas  digníssimas. 

Tar.  A  mi  'm  consta  que  nó.  Hi  hà  una  vehina 
que  deixa  molt  que  desitjà.  Ahí  và  desma- 
yarse  al  Liceo. 

Clar.      <;Eh? 

Sac.         (Això  s'  enreda.) 

Clar.  (Estem  perduts.)  (.Apart  &  Trinito.) 

Tar.  Anava  ab  un  tipo   que  và  perdre  '1  sobre - 

todo. 

Trin.  (El  nieu.) 

Tar.  Y  un  brassalet. 

Clar.  (El  meu.) 

Tar.  Y  una  carta. 

£LAR-    JLa  nostra. 
Trin.    j 

Sac.  (Apart  à  clara.)  No  tinga  por:  ell  no  1'  ha  lle- 
gida.) 

Trin.  L'  amich  Sacanella  que  ho  va  trobar,  ha 
dut  carta  y  brassalet  dintre  de  un  estutj 
vermell. 

Clar.      (jL'  estutj!) 

TAR.  TreulO.  (A  Sacanella,) 

Sac.         No  se  ahont  es... 

CLAR.        (Y  JÓ  que  1'    he  deixat...  (Tractant  de  reculin!  o 

de  la  taula.)  Si  '1  veu,  estich  perduda.) 

TARv  Ah,  es  aquest.  (Mes  amatent  qu' ella  1' agafa.) 

Sac.        (;Bona  1'  hem  feta!) 

Clar.      (Valgam  Deu!) 

Trin.      (jAy  quin  ball  de  bastons!) 

Tar.        Per  Fi  podré  confondre  à  la  sogra,   presen- 

tantli   probas    irrefutables.   (Vacilant.)    jAy! 

jquin  mareig!  ;Jo  'm  moro! 

(Cayent  desvanescut  al  sofà.) 

Clar.       jDoctor!  jdoctor! 

Sac.        No  es  res:  el  susto  del  trompis  de   1'  escala. 


ESCENA  XV 

Los  mateixos  PEPETA  ab  una  tassa  ab  medicina. 


Pep.  Jà  soch  aquí. 

Sac.  iQué  portas? 

Pep.  Lo  que  me  ha  donat  1'  apotecari. 

Sac.  £Ha  llegit  la  meva  recepta? 

Pep.  Si,  senyor. 

Clar.  Te:  beu  Tarasi,  beu:  això  't  calmarà. 

(Fentli  beurer.) 

Sac.  (jJó  no  hi  havia  posat  n^es  que  punts 


y  co- 

Clar. 
Sac. 

Tar. 

Tots. 

Tar. 

Clar. 

Tar. 

Trin. 

Sac. 

Clar. 

Tar. 

Clar. 

Tar. 

Clar. 

Tar. 

Clar. 

Tar. 

Clar. 

Tar. 


Clar. 

Pep. 
Trin. 


mas!  Aquets  apotecaris  son  lo  dimoni  per 

endevinar  geroglífichs!) 

Beu,  beu,  una  mica  mes. 

([Potser  1'  estem  envenenant!)  jPobre   Ta- 

rasi! 

La  carta  d'  aquesta  Messalina  comfondrà  à 

la  sogra.  ;Ay! 

dQué? 

iAy! 

Si,  jà  ho  hem  sentit:   ;ay!  però,  <:qué  es  lo 

que  tens? 

;Ay!  jQue  tinch!  ;Ay  que  tinch! 

Si  que  l'  hi  ha  fet  efecte  aviat. 

jOh!  Las  mevas  receptas  son  radicals. 

Però  ^qué  tents? 

Tinch...   un  concert  de  guitarras  y  bandu- 

rrias  al  ventre. 

Calma...  Ja  't  passarà. 

óQué  m'  heu  fet  beurer? 

Lo  que  ha  recetat  el  metje. 

<:Quin  metje? 

j  Lo  Senyor!  (Senyalant  à  Sacanella.) 

jAquet!  ;Pero  si  aquet  no  es  metje. 
^Com  que  nó? 

Es  abogat.   ;M'  habeu  fet  medicar  per  un 
abogat    sense  plets!    ;M'  habeu  mort!    jM' 

habeu  mort!  (Se  'n  va  corrent  pel  fondo  esquerra.) 

Pepeta,  Trinito,  corrin  no  fassi  algun  dis- 
barat. 
Hi  vaig. 

Veyàm  si  li  podré  arrancar  aqueixa  inale- 
hida  carta. 


ESCENA  XVI 

CLARA y  SACANELLA 


Clar.  <;Es  dir  que  vostè  no  es  metje. 

Sac.  No  senyora. 

Clar.  ^Es  dir,  que  vostè  ha  abusat  indignament 

de  la  meva  conflansa? 

Sac.  No  senyora. 

Clar.  ^Pero  vostè  bé  ha  receptat? 

Sac.  No  senyora. 

Clar.      jY  enoare  ho  nega! 

Sac.        No  senyora:  dich  que  no  he  receptat  bé. 

Clar.  Vostè  no  es  una  persona  decent  ni  molt 
menos. 

Sac.        No  senyora,  dich,  si  senyora. 

Clar.      Però,  ^perquè  s'  ha  fet  passar  por  metje? 

Sac.  Vostès  son  que  s'  hi  enipenyan  en  que  ho 
sigue.  Jo  ben  tranquil  m'  estaba  en  la  buta- 
ca del  Liceo,  quan  van  ferme  anar  al  pal- 
co  del  desmay  per... 

Clar.  Si,  perquè  vostè  s'  emportés  la  carta  y  '1 
brassalet. 

Sac.        Y  un  sobretodo. 

Clar.      ^Y  ha  vingut  aquí  per  continuar  la  comèdia? 

Sac.  No  senyora:  he  vingut  per  retornarli  las 
prendas. 

Clar.      <jY  perquè  ha  receptat  al  meu  marit? 

Sac.        Perquè  vostè  m'  ha  posat  la  ploma  à  la  mà. 

Clar.      dQué  ha  escrit  en  la  recepta? 

Sac.  Dugas  líneas  de  punts  y  comas  y  punto 
final. 

Clar.      Però  el  farmàceutich   1'  ha  despatxada 

Sac.  Sí.  Y  nosaltres  hem  despatxat  al  altre 
barri  à  n'  en  Tarasi. 

Clar.      jVol  dir  que  està  envenenat. 

Sac.        Molt  ho  temo. 

Clar.      jAssessino! 

Sac.  Ho  som  à  mitjas.  Jo  he  fet  la  recepta  y  vos- 
tè 1'  hi  hà  fet  beurer. 

Clar.      ;Es  vritat! 

Sac.        Tan  culpable  es  1'  un  com  1'  altre! 

ESCENA  XVII 

Los  mateixos  y  TRINITO 


Clar.      ;Ah!  Trinito.  ^Cora  està? 

Sac.        ^Com  segueix? 

Trin.      [Malament!  M'  ha  tret  del  seu  devant  ab  un 

regany. 
Clar.      jY  la  carta? 
Trin.      No  deixa  anar  l'  estutj  d'  entre  sas  crispa- 

das  mans. 
Clar.      j  Jesús! 

Trin. 

Sac. 
Trin. 


Sac. 

Clar. 

Trin. 

Sac. 

Trin. 

Clar. 

Sac. 

Clar. 
Trin. 
Sac. 


T  està  groch  com  la  ginestra. 
[Estrignima  pura! 

Si  llegeix  la  carta  estéui  perduts,  creurà 
que  tots  1'  hem  volgut  envenenar.  Y  si  's 
mort... 

L'  entarrarém.  Un  dia  ó  altre  's  tenia  de 
morir. 

Si  's  mort,  també  estem  perduts,  pues  la  jus- 
tícia trobarà  la  carta  y 

jDe  tot  modos  estem  perduts! 
jUna  idea  salvadora! 

IjQuina! 

Lo  millor  que  podem  fer  es... 

(Reunintse  en  grupo.) 

{dQué? 

Campi  qui  pUga.  CVan  per  marxar.) 


ESCENA  XVIII 

Los  mateixos  y  PEPETA 

Tots.  i  Ah! 

Pep.  iQué  'Is  passa? 

Tots.  ^Cóm  està? 

Pep.  Lo  senyor? 

Tots.  Si. 

Pep.  M'  envia  à  buscar  el  resto  de  la  medicina. 

Tots.  ;No! 

Pep.  <;De  qué  tenen  por? 

Sac.  «;Pero  encara  respira? 

Pep.  j  Jà  ho  crech!  jFà  uns  esbofechs! 

Sac.  (iNo  es  mort? 

Pep.  ;Ca!  si  està  mes  alegre...  Y  canta. 

£2:  {i°anta! 

Sac.         Lo  final  de  la  Traviata  jGran  Dio  morir  si 

jóvene!  Deliri. 
Clar.      Se  comprent. 

ESCENA    ULTIMA 


Los  mateixos  TARASI 


Tar. 


Sac. 
Tar. 


Sac. 

Clar. 

Tar. 

Clar. 

Trin. 

Tar. 


Sac. 

Tar. 

Clar. 

Trin. 

Tar. 

Sac. 

Tar. 

Sac. 
Clar. 
Trin. 
Tar. 


jAjajà!  Me  trobo  més  bé.  jDivinameiit!  ;No 
em  fà  mal  res!  ;Quina  medicina  me  habeu 
dat! 

Un  xarop  especial. 

Molt  actiu...  Però  de  excelents  resultats. 
Gracias  esposa  meva.  (L' abrassa.)  Gracias 
amich  Sacanella.  Donantii  la  mà  Lo  teu  xa- 
rop es  molt  mes  eflcaz  que  las  tevas  defen- 
sas.  Ab  ell  guanyarías  molts  plets.  Trinito; 
Gracias  també. 

(Potser  si  que  l'hauré  curat  de  debò.) 
(No  sembla  '1  mateix.) 

Sacanella.  (Ab  secret  enseyantli  'lestutj.) 

í(iL'  estutj!) 

He  llegit  la  carta.  A  la  cuenta  aquesta  sen- 
yora es  casada  ab  lo  de  caballería... 

(Mostrant  la  carta.  ) 

Si... 

jPobre  tinent  borni! 

(;No  ha  conegut  la  meva  lletra!) 

(Aixís  sembla!; 

Tindré  que  donarli  una  satisfacció. 

Fuig  home.  Després  que  t'  ha  tirat  per  1' 

ull  de  la  escala. 

Es  vritat;  tu  mateix  pots  encarregarte  de 

retornarli  carta  y  brassalet. 

Descuida,  seràs  servit. 

(Respiro.) 

(Jà  no  hi  hà  por.) 
Y  vosaltres  discreció... 
jQué  no  s'  enteri  '1  marit! 

(Senyalant  al  pis  de  dalt,  ab  molt  misteri.) 


PROU. 


